COVID-19ৰ বিৰুদ্ধে যুঁজ দিয়াৰ বাবে বলিউডৰ অভিনেতা বৰুণ ধাৱানে ৫৫ লাখ টকা বৰঙণি আগবঢ়াব বুলি ঘোষণা কৰিছে।
অভিনেতা গৰাকীয়ে প্ৰধান মন্ত্ৰীৰ Citizen Assistance and Relief in Emergency Situations Fund-লৈ ৩০ লাখ টকা আৰু মহাৰাষ্ট্ৰৰ মুখ্য মন্ত্ৰীৰ সাহায্য পুঁজিলৈ ২৫ লাখ টকা আগবঢ়াব বুলি প্ৰতিশ্ৰুতি দিয়ে।
কালি অৰ্থাৎ শনিবাৰে টুইটযোগে এই কথা ঘোষণা কৰে।
I pledge to contribute 25 lakhs to the Maharashtra CM's relief fund @OfficeofUT @AUThackeray @CMOMaharashtra. We are with you sir ?
উল্লেখযোগ্য যে বৰুণ ধাৱানৰ উপৰি COVID-19 প্ৰতিৰোধৰ বাবে চৰকাৰৰ সাহায্য পুঁজিলৈ বলিউদৰ লগতে দক্ষিণৰ কেবাজনো অভিনেতাই বৃহৎ পৰিমাণৰ ধন আগবঢ়াইছে।
অক্ষয় কুমাৰে ক'ৰ'না প্ৰতিৰোধৰ বাবে প্ৰধান মন্ত্ৰীৰ সাহায্য পুঁজিলৈ আগঢ়াইছে ২৫ কোটি টকা। 'বাহুবলী'খ্যাত প্ৰভাসে আগবঢ়াইছে ৪ কোটি টকাৰ সাহায্য।
প্ৰভাসে প্ৰধানমন্ত্ৰী সাহায্য পুঁজিলৈ ৩ কোটি টকা আৰু অন্ধ্ৰ প্ৰদেশ আৰু তেলংগানা ৰাজ্য চৰকাৰৰ দুয়োজন মুখ্যমন্ত্ৰীৰ সাহায্য পুঁজিলৈ ক্ৰমে ৫০ লাখকৈ ধন আগবঢ়াইছে।
ইয়াৰ পূৰ্বে দক্ষিণৰ ছুপাৰষ্টাৰ পৱন কল্যাণ ৰামচৰণে ২ কোটি, প্ৰভাসৰ পিতৃ চিৰঞ্জীৱীয়ে ১ কোটি আৰু অন্য এজন ছুপাৰষ্টাৰ মহেশ বাবুৱেও সাহায্য পুঁজিলৈ সাহায্য আগবঢ়াইছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
